|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | Nacrt prijedloga Akcijskog plana Grada Zagreba za 2025. - 2027. godinu za provedbu Nacionalnog plana za uključivanje Roma, za razdoblje od 2021. do 2027. |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za kulturu i civilno društvo |
| **Vrijeme trajanja savjetovanja** | Od 3. listopada do 2. studenoga 2024. |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| Red. br. | Predstavnici javnosti (pojedinac, organizacija, institucija) | Članak na koji se odnosi primjedba/prijedlog | Tekst primjedbe/  prijedloga | Prihvaćanje/ neprihvaćanje primjedbe/ prijedloga sa obrazloženjem |
| 1. | Antonija Komazlić | Primjedbe i prijedlozi na pojedine članke nacrta prijedloga akta s obrazloženjem | **Mjera 1.2.2. Praćenje i izvještavanje o provedbi Akcijskog plana**  Kao sunositelja predlažem dodati Gradski ured za obnovu, izgradnju, prostorno uređenje, graditeljstvo i komunalne poslove. Iako nije nositelj, budući da je Ured jedan od ključnih sunositelja provedbe mjere 7.2.2. Poboljšanje komunalne infrastrukture i unaprjeđenje higijenskih uvjeta na lokacijama naseljenim Romima, bilo bi dobro da sudjeluje i u praćenju i izvještavanju o provedbi Akcijskog plana.  **Mjera 2.2.2. Razmjena informacija između dionika uključenih u integraciju Roma**  Predlažem dodavanje Gradskog ureda za gospodarstvo, ekološku održivost i strategijsko planiranje, kao nositelja provedbe mjere 5.1.4.  Poticanje društvenih (socijalnih) poduzetnika na zapošljavanje Roma.  **Mjera 3.1.2. Poticanje sudjelovanja mladih Roma u procesima donošenja odluka koje se odnose na njihova prava, potrebe i interese**  Težište je na aktivnostima Savjeta mladih Grada Zagreba, no predlažem da se format konzultacija između Savjeta mladih i nespecificiranih mladih Roma i romskih udruga usmjeri prema obliku šire koordinacije koja bi uključivala kako konkretne udruge koje rade na politikama i programima integracije mladih Roma, poput RomHR-a, tako i primjerice Mrežu mladih Hrvatske. Ovaj bi savez mogao doprinijeti razvoju navedenih politika i njihovoj afirmaciji kroz umrežavanje s drugim organizacijama koje razvijaju politike za mlade i kroz zagovaračko djelovanje.  U pokazateljima provedbe uz broj ostvarenih mjera iz Programa rada Savjeta mladih predlažem dodati i oblikovanje mjera koje se odnose na mlade Rome u sljedeći Akcijski plan Programa za mlade Grada Zagreba od 2022. do 2025. godine i novi Program za mlade koji će vrijediti od 2026. godine.  **Mjera 4.1.3. Uvođenje kurikuluma za nastavni predmet Jezik i kultura romske nacionalne manjine po modelu C**  Uz Vijeće romske nacionalne manjine i organizacije civilnog društva kao nositelje te Ministarstvo obrazovanja, znanosti i mladih i osnovne škole kao sunositelje, predlažem kao sunositelje dodati i Gradski ured za obrazovanje, sport i mlade radi praćenja provedbe.  Napomena da mjera predviđa (honorarno) zapošljavanje, no nije naveden izvor financiranja. | Ne prihvaća se.  Gradski ured za kulturu i civilno društvo kao nositelj ove mjere prikupljat će podatke kroz izvještavanje o provedbi mjere 7.2.2. od nositelja Gradskog ureda za obnovu, izgradnju, prostorno uređenje, graditeljstvo i komunalne poslove  Ne prihvaća se.  U opisu aktivnosti mjere 2.2.2. je navedeno da su dionici koji su uključeni u razmjenu informacija i članovi Povjerenstva za izradu i praćenje Akcijskog plana u kojem je zastupljen i predstavnik Gradskog ureda za gospodarstvo, ekološku održivost i strategijsko planiranje.  Ne prihvaća se.  U opisu aktivnosti mjere 3.1.2. je navedeno da Savjet mladih Grada Zagreba održava konzultacije i sastanke s mladim Romima i organizacijama civilnog društva.    Pokazatelj „oblikovanje mjera“ nije konkretan pokazatelj.  Ne prihvaća se.  Gradski ured za obrazovanje, sport i mlade ne provodi postupak uvođenja kurikuluma za nastavni premet.  Aktivnost se odnosi na poticanje uvođenja kurikuluma, ispitivanje interesa učenika i dogovaranja s osnovnom školom o mogućnosti obrazovanja i zapošljavanja. |